Smalahovegilde på Pustut
2025-11-01 18:00 (Europe/Oslo) | Pustut, Sinoberveien 43, Nittedal, 1480, Norway
Smalahovegildet er på Pustut laurdag 1. november. Som vanleg vert det svidde hovud med poteter, kålrot, gulrot og flatbrød. Maten skal vere klar til kl. 18. Kom gjerne i god tid, det myrknar tidleg no.
Smalahovegildet kostar i år kr 270 per person. Betal gjerne til kontonr. 0531 27 71723. Kvar enkelt tek med høveleg drikke til maten.
Påmelding seinast tysdag 28.10. til
Oddgeir Havn på tlf. 902 09 393, gjerne SMS, eller Andor Gjelsvik, 915 51 058. Han kan òg opplyse om korleis komme seg til hytta, om nokon er usikker på vegen til Sinober (frå Snippen eller Movatn i Maridalen eller frå Sagtomta i Nittedal).
For dei som vil ta tog, høver det å ta Gjøviktoget frå Oslo S (Spor 6) til Snippen. Men sjekk kva tog som stoppar der! Toget stoggar på Tøyen, Grefsen, Nydalen og Kjelsås, så ein treng ikkje reise frå Oslo S.
Dei som vil overnatte til søndag, tek med litt frukostmat og sovepose eller lakenpose.
Vel møtt!
For hyttestyret, Oddgeir Havn

Osteselskap på Nordfjordhytta
2025-09-27 19:00 | Nordfjordhytta
Vi inviterer til hyttehelg med god mat og drikke og prat.
Ta med litt ost, kjeks, frukt og høveleg drikke til festmåltid kl. 19.00 laurdagskvelden.
Dei som blir over til søndag tar også med litt frukostmat til lang, felles søndagsfrukost.
Hytta er 65 år i år. Kanskje blir det ei lita markering av det på kvelden.
På dagen på laurdag frå ca kl. 16 vil det bli reising av nyrestaurert flaggstong. Fint hvis nokon kan hjelpe til med dette arbeidet.
Vel møtt på hytta!
Helsing hyttestyret v/Dagfinn Aa

Dugnad på Sunnfjordhytta
2025-05-11 12:00 | Pustut, Sinoberveien 43, Nittedal, 1480, Norway
Det vert dugnad på Pustut (Sunnfjordhytta v/ Sinober sportsstue) sundag 11. mai frå ca. kl 1200 og utover.
Det som skal gjerast, er alt frå lufting av sengeklede til vedhogst.
Det vil bli gjort forsøk på vaffelsteiking, kyndige på slikt må gjerne melde seg.
Voner mange finn fram til hytta denne sundagen.
Beste helsing
Hyttestyret v/Oddgeir Havn
T.: 90209393

Hyttedag på Pustut laurdag 26. mars
2022-03-26 12:00 - 17:00 | Pustut, Sinoberveien 43, Nittedal, 1480, Norway
Velkomen til Pustut
Hyttestyret inviterer til åpen hytte laurdag 26. mars
Kom til varm hytte og kaffi og møt vener og kjende. Ta med mat.
Du kan gjerne overnatte. Ta då med sovepose og det du elles treng
Ta kontakt med hyttestyret om du ikkje er kjend.
Finn kontaktperson i menyen «Kontakt oss»
Pustut ligg ved Ormetjern i Lillomarka. Pos. 60.025738, 10.836319
Gå frå Sinober sportsstue i retning Snippen ca 5 min.
Sjå meir info og kart i menyen «Hyttene/Pustut».

Snalahovegilde
2021-10-16 15:00 - 23:30 | Pustut, Sinoberveien 43, Nittedal, 1480, Norway
Smalahovegilde på Pustut
